armvectores/hy_wikipedia_2023 huggingface dataset:
.cat

.cat, վերին մակարդակի ազգային դոմեն կատալոնական կայքերի համար։ Այն ներմուծելու որոշումն ընդունվել է 2005 թվականի սեպտեմբերին։ Գրանցումը սկսվել է 2006 թվականի փետրվարին և բոլոր ցանկացողների համար վերջնականապես բացվել է նույն թվականի ապրիլին։ Այս դոմենը ներմուծելու նպատակը կատալոնական մշակույթի և լեզվի զարգացմանը աջակցելն է։ 2014 թվականի դեկտեմբերի տվյալներով գրանցված էր 83300 դոմենային անուն։ Նախաձեռնության հովանավորը «Fundació puntCAT» կազմակերպությունն է։


== Պատմություն ==
Մինչև .cat դոմենի ներմուծումը կատալոնախոս համայնքի ներկայացուցիչները վեբ-կայքեր ստեղծելու համար օգտագործում էին .es, .ad, .fr, .it դոմենները (ընտրությունը կախված էր պետությունից)։ Նախկինում եղել են փորձեր գրանցելու .ct դոմենը, սակայն քանի որ Կատալոնիան չկա ISO 3166-1 ցանկում, այդ փորձերը հաջողություն չեն ունեցել։ Այդ խնդիրը լուծելու նպատակով էլ 2005 թվականի սեպտեմբերին ներմուծվեց .cat դոմենը։


== Դոմենային անվան գրանցման չափանիշները ==
Գրանցումն անցնելու համար անհրաժեշտ է ապացուցել համապատասխանությունը հետևյալ չափանիշներից մեկին.

.cat գոտում դոմենային անվան տակ պետք է լինի կատալոներեն տեղեկույթ, որն արդեն հասանելի է համացանցում
.cat գոտում դոմենային անվան տակ պետք է լինի տեղեկույթ կատալոնական մշակույթի զարգացման կամ լեզվի տարածման մասին
.cat գոտում դոմենային անունների սեփականատերերից առնվազն երեքը համաձայն են գրանցել նոր դոմենը


== Ծանոթագրություններ ==
Լուն Վոժ (Չեբյուի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չեբյու գետի ձախ ափին 60 կմ հեռավորության վրա։ Գետի երկարությունը կազմում է 8 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017252
Կոդը ըստ հիդրոլոգիական հետազոտության (ՌԴ) — 103001725
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վիալա դյու Տարն

Վիալա դյու Տարն (ֆր.՝ Viala-du-Tarn), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 541 մարդ, բնակչության խտությունը` 14.03 մարդ/կմ²։ Բնակավայրը զբաղեցնում է 38.56 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 40 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 300 աշխատունակ (15-64 տարեկան)  բնակիչ, որոնցից ակտիվ էին 208-ը, իսկ ոչ ակտիվները` 92։ Ակտիվության ցուցանիշը կազմում է 69,3 %։ 208 աշխատունակ մարդկանցից աշխատել է 187 անձ (106 տղամարդ և 81 կին)։ Գործազուրկ են եղել 21 անձ (9 տղամարդ և 12 կին)։ 92 անաշխատունակներից 21-ը եղել են աշակերտներ կամ ուսանողներ, 36-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խուան Պաբլո Կարիսո

Խուան Պաբլո Կարիսո (իսպ.՝ Juan Pablo Carrizo, մայիսի 6, 1984(1984-05-06)[…], Սանտա Ֆե, Արգենտինա), արգենտինացի ֆուտբոլիստ, մեքսիկական «Մոնտեռեյ»-ի և Արգենտինայի ֆուտբոլի ազգային հավաքականի դարպասապահ։


== Ակումբային կարիերա ==
Իտալական «Լացիոյում» իր նորամուտը նշել է 2008 թվականի օգոստոսի 31-ին՝ A սերիայի առաջնության շրջանակներում՝ «Կալյարիի»-ի հետ հանդիպման ժամանակ։
«Ռեալ Սարագոսայում» իր նորամուտը նշել է 2009 թվականի օգոստոսի 29-ին «Տեներիֆեյի» հետ խաղի ժամանակ։ 2013 թվականի հունվարի 31-ին նա տեղափոխվեց «Ինտերնացյոնալե»։


== Միջազգային կարիերա ==
Արգենտինայի հավաքականում դեբյուտել է  2007 թվականի ապրիլի 18-ին՝ Չիլիի  դեմ ընկերական խաղում ։ Կարիսոն չի եղել հիմնական դարպասապահ, և խաղացել է միայն ընկերական խաղերում, բայց 2008 թվականի սեպտեմբերի 6-ին Աշխարհի առաջնության ընտրողական խաղերին Պարագվայի հետ խաղի ժամանակ Ռոբերտո Սանտյագոյի ստացած վնասվածքի արդյունքում նա ստիպված եղավ դուրս գալ փոխանակման։ 2009 թվականի ապրիլի 1-ին պաշտպանում էր Արգենտինայի դարպասները Բոլիվիայի հավաքականի հետ խաղում, որը վերջացավ բոլիվիացիների սենսացիոն հաղթանակով (6:1)։ Դա հավաքականի պատմության ամենախոշոր պարտություններից էր։


=== Խաղեր և բաց թողնված գոլեր Արգենտինայի հավաքականում ===

Ընդամենը։ 10 խաղ / 9 գոլ բաց է թողնված, 4 հաղթանակ, 4 ոչ ոքի, 2 պարտություն:


== Ձեռքբերումներ ==
Ռիվեր Փլեյթ

Կլուսուրայի հաղթող։ 2008Լացիո

Իտալիայի գավաթի տիրապետող։ 2008/09


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)
Ժունիվիլ

Ժունիվիլ (ֆր.՝ Juniville), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1116 մարդ, բնակչության խտությունը` 42.60 մարդ/կմ²։ Բնակավայրը զբաղեցնում է 26.2 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 740 աշխատունակ (15-64 տարեկան) բնակիչ, որոնցից ակտիվ էին 587-ը, իսկ ոչ ակտիվները` 153։ Ակտիվության ցուցանիշը կազմում է 79,3 %։ 587 աշխատունակ մարդկանցից աշխատել է 544 անձ (298 տղամարդ և 246 կին)։ Գործազուրկ են եղել 43 անձ (14 տղամարդ և 29 կին)։ 153 անաշխատունակներից 55-ը եղել են աշակերտներ կամ ուսանողներ, 48-ը` թոշակառուներ, իսկ 50-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տերենտեևո (գյուղ, Ուգրանսկի շրջան)

Անվան այլ կիրառումների համար տե՛ս՝ ՏերենտեևոՏերենտեևո (ռուս.՝ Терентеево), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերգասա

Բերգասա  (իսպ.՝ Bergasa), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Առնեդո շրջանի (կոմարկայի) կազմի մեջ։ Զբաղեցնում է 27,09 կմ2 տարածք։ Բնակչությունը կազմում է 164 մարդ (2010 թվականի տվյալներով)։ Գտնվում է պրովինցիայի վարչական կենտրոնից 43 կմ հեռավորության վրա։


== Արտաքին հղումներ ==
Պաշտոնական կայք
Ժիտոմիր

Ժիտոմիր (ուկրաիներեն՝ Житомир), Կիևյան Ռուսիայի հնագույն քաղաքներից մեկը, Ժիտոմիրի մարզի վարչական կենտրոնը, այժմ գտնվում է Ուկրաինայի կազմում։


== Անվանում ==
Հիմնադրվել է 9-րդ դարի երկրորդ կեսին։ Ենթադրում են, որ անվանումն առաջացել է տիրոջ կամ հիմնադիրի անձնանունից։
Ըստ ավանդության՝ երբ Կիևը զավթած նովգորոդյան իշխան Օլեգը մոտ 882 թվականին սպանում է Կիևի իշխաններ Ասկոլդին և Դիրին, վերջիններիս ջոկատական Ժիտոմիրը հեռանում է Վոլինի անտառներն ու հիմնադրում այս քաղաքը։


== Քաղաքի տեսարաններ ==


== Քույր քաղաքներ ==
 Բուլղարիա, Մոնտանա


== Ծանոթագրություններ ==


== Արտաքին հղումներ ==
Ժիտոմիրի քարտեզ
Ժիտոմիրի պատմություն
Բաքիրվան

Բաքիրվան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Արաբ (ծածկանուն)

Անվան այլ կիրառումների համար տե՛ս՝ Արաբ (այլ կիրառումներ)Արաբ, հայկական ծածկանուն։
Ծածկանունն օգտագործել են հետևյալ անձինք՝

Արտաշես Աբալյան, ծածկանունն օգտագործել է՝ «Կոկոն» (Շուշի) 1899/1900 - № 4, 6, 9:
Արամ Գյուրջյան


== Ծանոթագրություններ ==
«50-20-30» մեթոդ

«50-20-30» մեթոդ, անձնական ֆինանսներում անձնական (ընտանեկան) բյուջեի կառավարման սկզբունք, որը ներառում է 50/20/30 տոկոսային հարաբերությամբ եկամտի բաշխումը տարբեր նպատակների համար։ «50-20-30» մեթոդը բյուջեի տնօրինման տարատեսակ մեթոդներից մեկն է, որի նպատակն է սպառման և խնայողությունների միջև հավասարակշռության հասնելը։


== Մեթոդի նկարագիր ==
«50-20-30» մեթոդը ձևակերպել է Ալեքսա ֆոն Տոբելը և ներառում է ամսական եկամտի հետևյալ բաշխումը.

Եկամտի 50 %-ը պետք է ուղղել հիմնական նպատակների իրականացմանը՝ հիպոթեքի կամ բնակարանի վարձակալության վճար, բնակարանային կոմունալ ծառայություններ, ճանապարհ դեպի աշխատավայր և հակառակը, սննունդ։ Սննդի մեջ չի ներառվում սնունդը սրճարաններում, ռեստորաններում, ճաշարաններում և այլն։
20 %-ը պետք է ներդնել ապագայի համար՝ վարկերի (կրթական, քարտային և այլն) մարում, խնայողությունների ստեղծում նեղ օրվա համար և կենսաթոշակային կուտակումներ։
30 %-ը կարող է ծախսվել ժամանցի վրա՝ կենսակերպի ձևավորում և պահպանում։ Այն ներառում է այցեր ռեստորաններ, կինոթատրոն, ինչպես նաև արձակուրդի ժամանակ ճանապարհորդություն և այլն։Հիմնական նպատակները ներառում են գլխավոր պահանջմունքները, առանց որոնց անհնար է գոյություն ունենալ։ Ապագայում ներդրումներ կատարելն օգնում են խուսափել վարկավորումից, ապահովել պահանջմունքների բավարարումը և կենսակերպի պահպանելը չնախատեսված իրադարձությունների դեպքում և թոշակի անցնելուց հետո։


== Տնտեսական իմաստ ==
«50-20-30» մեթոդը անձնական (ընտանեկան) բյուջեի բաշխման բազմաթիվ անալոգիական մեթոդներից է։ Դրանք բոլորը ներառում են ծախսերի բաժանումներ կատեգորիաների և «Խնայողություններ» անվամբ առանձին կատեգորիայի բաշխում։ «50-30-20» և նմանատիպ այլ մեթոդների նպատակն այսօրվա և վաղվա սպառման միջև հավասարակշռության ձեռքբերումն է։ Չնախատեսված անբարենպաստ իրադարձությունները (սև օր) և կենսաթոշակը կարող են նախապես ֆինանսավորվել խնայողությունների ստեղծման միջոցով։ Եթե չի հաջողվում խնայողություններ ձևավորել, ապա պետք է մտածել որոշ «ոչ կարևոր» ծախսերից հրաժարվելու մասին։ Մեթոդի օգտագործման ռացիոնալությունը կարող է հիմնավորված լինել կյանքի ցիկլի և մշտական եկամտի հիպոթեզներով, որոնց հիմքում ընկած է կյանքի ընթացքում սպառումը հղկելու գաղափարը։
Անձնական (ընտանեկան) բյուջեի տնօրինման համանման մեթոդների օրինակներ կարող են ծառայել․

«Նախ վճարիր ինքդ քեզ» սկզբունքը,
Վեց տարայի մեթոդը,
Չորս ծրարի մեթոդը։


== Տես նաև ==
Տնային տնտեսությունների ֆինանսներ


== Ծանոթագրություններ ==


== Գրականություն ==
Alexa von Tobel Financially Fearless: The LearnVest Program for Taking Control of Your Money. — М.: Crown Business Publications, 2013. — 336 с. — ISBN 978-0-385-34761-7
Хилл Н. Думай и богатей. — М.: Попурри, 2019. — 320 с. — ISBN 978-985-15-3550-3
Экер Х. Думай как миллионер. 17 уроков состоятельности для тех, кто готов разбогатеть. — М.: Бомбора, 2013. — 320 с. — ISBN 978-5-699-70602-0
Ռոբերտս շրջան (Հարավային Դակոտա)

Անվան այլ կիրառումների համար տե՛ս՝ Ռոբերտս շրջան (այլ կիրառումներ)Ռոբերտս շրջան (անգլ.՝ Roberts County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.852 կմ² է, բնակչությունը՝ 10.149 մարդ (2010 թ. տվյալներով)։ Շրջկենտրոնն է Սիստոն բնակավայրը։ Կազմավորվել է 1883 թ.։
Հաֆեզ ալ-Ասադ

Հաֆեզ ալ-Ասադ (արաբ․՝ حافظ الأسد‎‎‎, հոկտեմբերի 6, 1930(1930-10-06)[…], Ալ-Կարդահա, Alawite State, Սիրիայի և Լիբանանի ֆրանսիական մանդատ - հունիսի 10, 2000(2000-06-10)[…], Դամասկոս, Սիրիա), սիրիացի ռազմական, պետական և քաղաքական գործիչ, Սիրիայի Զինված ուժերի գեներալ, պաշտպանության նախարար (1966-1972 թթ.), Սիրիայի վարչապետ (1970-1971 թթ.), Սիրիայի 15-րդ նախագահ (1971-2000 թթ.)։


== Կենսագրություն ==
Հաֆեզ ալ-Ասադը ծնվել է 1930 թվականի հոկտեմբերի 6-ին Լաթակիա քաղաքի մոտ գտնվող փոքր Կարդահա գյուղում, բազմազավակ գյուղական ընտանիքում։ Ի ծնե ազգանունը եղել է ալ-Վահշ։ Նրա ընտանիքը պատկանում էր ալավիների կրոնական համայնքին։
1946 թվականից Բաաս կուսակցության անդամ է եղել։
1955 թվականին ավարտել է Հալեպի ռազմական ավիացիայի ուսումնարանը, այնուհետև պրակտիկա անցկացրել ԽՍՀՄ-ում՝ Ղրղզստանի Քանդ քաղաքում։ Միացյալ Արաբական Հանրապետության (Սիրիայի և Եգիպտոսի միացյալ պետություն) կազմավորումից հետո գործուղվել է Կահիրե, որտեղ ծառայել է որպես ռեակտիվ կործանիչների ստորաբաժանման հրամանատար։ Հանդես էր գալիս Եգիպտոսի հետ միության դեմ, և այդ պատճառով հեռացվել է զինված ուժերից։
1963 թվականին մասնակցել է ռազմական հեղաշրջմանը, որի արդյունքում տապալվեց Սիրիայի նախկին կառավարությունը և Սիրիայում իշխանության եկավ Բաաս կուսակցությունը։
1964-1970 թվականներին եղել է Ռազմաօդային և հակաօդային զորքերի հրամանատար, 1966 թվականից՝ Սիրիայի պաշտպանության նախարար։
1970 թվականի նոյեմբերի 16-ին, Հաֆեզ ալ-Ասադի գլխավորած հեղաշրջման արդյունքում իշխանությունից հեռացվել է նախագահ Սալահ Ջադիդը, և 1971 թվականի մարտի 12-ին ալ-Ասադը դարձել է Սիրիայի նոր նախագահը։
Հաֆեզ ալ-Ասադի իշխանությունը փաստացի բռնապետություն էր։ Գլխավորում էր Բաաս կուսակցության սիրիական բաժանմունքը։ Նրա իշխանության տարիներին Սիրիան ձգտում էր սահմանափակել Իսրայելի ազդեցությունը տարածաշրջանում։ 1973 թվականին Սիրիան և Եգիպտոսը կրկին պատերազմել են Իսրայելի հետ և կրկին պարտություն կրել (տե՛ս Արաբա-իսրայելական պատերազմ)։
1982 թվականի փետրվարին Սիրիայի Հոմս քաղաքում բռնկել է «Մուսուլման եղբայրներ» իսլամիստական կազմակերպության գլխավորած ապստամբություն Հաֆեզ ալ-Ասադի իշխանության դեմ։ Ապստամբության ճնշման հետևանքով սպանվել են հազարավոր խաղաղ բնակիչներ և ավերվել է Հոմս քաղաքի մի զգալի հատվածը։
Հաֆեզ ալ-Ասադը վախճանվել է 2000 թվականի հունիսի 10-ին Դամասկոսում։ Նախագահի պաշտոնում նրան հաջորդել է իր որդին՝ Բաշշար ալ-Ասադը, որը մինչև օրս զբաղեցնում է այդ պաշտոնը։


== Ծանոթագրություններ ==
Օլիմպիական խաղերում Հայաստանի դրոշակակիրների ցանկ

Սա Օլիմպիական խաղերում Հայաստանի դրոշակակիրների ցանկն է:
Դրոշակակիրները տանում են ազգային դրոշը Օլիմպիական խաղերի բացման արարողության ժամանակ։


== Տես նաև ==
Հայաստանն օլիմպիական խաղերում


== Ծանոթագրություններ ==
Օրջա

Օրջա (վրաց.՝ ორჯა), հայաբնակ գյուղ Ջավախքում, Վրաստանի Սամցխե-Ջավախք մարզի Ախալքալաքի շրջանում, Ախալքալաք քաղաքից 5 կմ հյուսիս, Փարվանա (Թափարվան) գետի աջափնյակում, Արագովա (Օրջա) վտակի ափին։ Գտնվում է ծովի մակարդակից 1680 մ բարձրության վրա:


== Բնակչությունը ==
Բնակիչները զբաղվում են անասնապահությամբ և հողագործությամբ։


== Պատմությունը ==
Գյուղի բնակիչների նախնիները եկել են 1830 թվականին՝ Էրզրումի նահանգից։
Օրջայում պահպանվել է եկեղեցի (XIX դար)։


== Ծանոթագրություններ ==


== Աղբյուրներ ==
Թ. Խ. Հակոբյան, Ստ. Տ. Մելիք-Բախշյան, Հ. Խ. Բարսեղյան, «Հայաստանի և հարակից շրջանների տեղանունների բառարան», Երևանի համալսարանի հրատարակչություն, Երևան, 2001, հ.5, էջ 504։
Չինադիևո

Չինադիևո (ուկրաիներեն՝ Чинадієво), քաղաքատիպ ավան Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Չինադիևո քաղաքատիպ ավանում բնակվում էր 6 817 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Խրոմատիկ գամմա

Խրոմատիկ կոչվում է այն գամման, որի հնչյունները միմյանց հաջորդում են խրոմատիկ և դիատոնիկ կիսատոներով։ Խրոմատիկ գամման ինքնուրույն լադ չի համարվում, այլ կապված է որևէ դիատոնիկ մաժոր կամ մինոր գամմայի հետ և ստացվում է այդ մաժոր կամ մինոր դիատոնիկ գամմայի ամբողջ տոները կիսատոների վերածելու միջոցով։ Խրոմատիկ գամմաների ուղղագրությունը հիմնված է տոնայնությունների ազգակցության վրա. ամեն մի տոնայնության խրոմատիկ գամմայում պետք է գործածվեն միայն մոտիկ ազգակից տոնայնությունների խրոմատիկ նշանները։ 


== Խրոմատիկ գամմայի ուղղագրությունը ==
Ուղղագրությունը պահպանելու համար մաժորի խրոմատիկ գամման վերընթաց կարգում գրվում է դեպի վեր ամբողջ տոն կազմող բոլոր աստիճանների խրոմատիկ բարձրացումով, բացառությամբ 6-րդ աստիճանի, որի բարձրացման փոխարեն իջեցվում է 7-րդ աստիճանը։ Նույն գամման վարընթաց կարգում գրվում է դեպի վար ամբողջ տոն կազմող բոլոր աստիճանների խրոմատիկ իջեցումով, բացառությամբ 5-րդ աստիճանի, որի իջեցման փոխարեն բարձրացվու է 4-րդ աստիճանը։ Մինորի վերընթաց խրոմատիկ գամման գրվում է զուգահեռ մաժորի նշաններով։

Մաժոր խրոմատիկ գամմայում վերընթաց շարժման ժամանակ բարձրացվում են բոլոր աստիճանները՝ բացառությամբ երրորդ և վեցերորդ աստիճանների (6-րդի փոխարեն իջնում է 7-րդը).
Մաժոր գամմայում վարընթաց շարժման ժամանակ իջնում են բոլոր աստիճանները՝ բացառությամբ 5-րդի (դրա փոխարեն բարձրացվում է 4-րդը).
Մինոր գամմայում վերընթաց և վարընթաց շարժումների ժամանակ բարձրացվում են բոլոր աստիճանները՝ բացառությամբ առաջինի և հինգերորդի։


== Ծանոթագրություններ ==
Սամուել Խաչիկյան

Սամվել Խաչիկյան, (Սամուէլ Խաչիկեան, պարսկերեն՝ ساموئل خاچیکیان, հոկտեմբերի 22, 1923(1923-10-22), Թավրիզ, Իրան - հոկտեմբերի 22, 2001(2001-10-22), Թեհրան, Իրան), պարսկահայ ռեժիսոր, սցենարիստ, գրող։


== Կենսագրություն ==
Սամվել Խաչիկյանը ծնվել է 1924 թվականին, Թավրիզում։ Սովորել է հայկական և ամերիկյան դպրոցներում, հեռակա հաճախել է Փասադենայի կինոդասընթացներին։ 1951 թվականին Խաչիկյանի նախաձեռնությամբ ստեղծվում է Թեհրանահայ երիտասարդական արվեստասիրաց թատերախումբը։ 25 բեմադրությունների հեղինակ է։

Հովհաննես Թումանյանի «Գիքորը»
Երվանդ Օտյանի և Մ. Կյուրջյանի «Չարշըլը Արթին աղա»
Ջ. Ջաբարլու «Սևիլ»
Խաչիկյանի «Սառա»
Խաչիկյանի «Գորշ վարագույրներ»Համարվել է իրանական կինոարվեստի հիմնադիրներից. 1950 թվականից ստեղծագործել է հիմնականում կինոյում։ Ստեղծել է շուրջ 30 ֆիլմեր՝

«Խաբեություն»
«Մնաս բարով»
«Մազանդարանի վագրը»
«Տագնապ»
«Մահ անձրևի տակ» արժանացել է Թեհրանի կինոփառատոնի 1-ին մրցանակի, 1955
«Համբույր արյունոտ շուրթերին»` ըստ Վահան Միրաքյանի «Լալվարի որսկանը» պոեմիԳրել է կինոսցենարներ, բանաստեղծություններ։


== Գրականություն ==
«Իրանահայ արդի գրողներ» գրքի առաջին հատորից, էջ 457, Տպարան «Մոդեռն», Թեհրան, 1964։


== Ծանոթագրություններ ==
Շեշտադրություն

Բառային շեշտ, բառի որևէ վանկի առանձնացումը, որ իրականացվում է տարբեր միջոցներով։ Շեշտին բնորոշ են ձայնի բարձրությունը, քանի որ շեշտված վանկերն ավելի բարձրաձայն են արտաբերվում։


== Շեշտի տեսակներ ==
Լեզվաբանության մեջ ընդունվում շեշտի երեք տեսակ՝ ուժային կամ դինամիկ, քանակական և երաժշտական։ Ուժային կամ դինամիկ շեշտի դեպքում ձայնը արտաբերվում է առավել մեծ և ուժեղ լարվածությամբ։ Քանակական շեշտի դեպքում ձայնը արտաբերվում է երկարությամբ։ Երաժշտական շեշտի դեպքում վանկն առանձնանում է ձայնաստիճանի բարձրության փոփոխությամբ։ Հայերենում կան շեշտազուրկ բառեր, որոնք հանդես են գալիս շեշտակիր միավորների հետ միասին և ստեղծում են նախահար և վերջահար բառեր։ Նախահար են կոչվում այն անշեշտ բառերն ու մասնիկները, որոնք շեշտված բառին նախորդում են՝ կազմելով նրա հետ միություն, իսկ վերջահար են այն բառերը, որոնք շեշտված բառի վերջից են ավելանում։ Յուրաքանչյուր առանձին արտասանված բառ ունի առնվազն մեկ առանձնացվող վանկ, որն ընկալվում է որպես շեշտված։ Առանձին բառերի շեշտը կոչվում է բառային շեշտ, իսկ կապակցված խոսքի մեջ կոչվում է նախադասության շեշտ։ Միավանկ բառերն ինքնաբերաբար շեշտ են կրում։ Բազմավանկ բառերի վանկերից մեկն արտաբերությամբ ավելի է առանձնացվում մյուսներից։ Վանկերից մեկի այսպիսի առանձնացումը կոչվում է բառային շեշտ։


== Շեշտի բնութագրող չափանիշներ ==
Հայերենի բառային շեշտը կարելի է բնութագրել ըստ հետևյալ չափանիշների․

Ըստ բառային շեշտի բնույթի
Ըստ բառային շեշտի դիրքի
Ըստ աստիճանավորման
Ըստ բառային շեշտի գործառույթների


== Ծանոթագրություններ ==
Յունկեր (այլ կիրառումներ)

Յունկեր կարող է նշանակել՝

Յունկեր, ազնվական, խոշոր հողատեր Պրուսիայում։
Յունկեր, ազնվական ծագումով ենթասպա ռուսական բանակում 18-ից19-րդ դարի առաջին կեսին։

Յունկեր, 1864 թվականից՝ ռազմական և յունկերական ուսումնարանների սան Ռուսաստանում։
Ասթարա

Ասթարա (ադրբ.՝ Astaraçay), սահմանային գետ Ադրբեջանի (Աստարայի շրջան) և Իրանի (Գիլանի նահանգ) միջև, Անդրկովկասի ամենահարավային գետը։ Երկարությունը 32 կմ է։ Թափվում է Կասպից ծով։ Գետի երկայնքով անցնում է Ադրբեջանի և Իրանի պետական սահմանը։ Գետի ձախ ափին, նրա՝ Կասպից ծով թափվելու տեղում գտնվում է ադրբեջանական Աստարա քաղաքը, աջ ափին՝ իրանական Աստարա քաղաքը։


== Ծանոթագրություններ ==


== Արտաքին հղումներ ==
Aerial Map: Astarachay
Astarachay Archived 2013-07-22 at the Wayback Machine.
Յուրի Հայրապետյան (այլ կիրառումներ)

Յուրի Հայրապետյան անուն-ազգանունը կարող է վերաբերել հետևյալ անձանց.

Յուրի Հայրապետյան, հայ խորհրդային դաշնակահար, ՀԽՍՀ ժողովրդական արտիստ
Յուրի Հայրապետյան, Ուկրաինան ներկայացնող հայ շախմատիստ, գրոսմայստեր
Պեսկար (գետ)

Պեսկար  (ռուս.՝ Пескарь), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վաենգա գետի աջ ափին՝ 113 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032860
Հիդրոլոգիական ուսումնասիրությունների կոդը - 103003286
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
C++-ի հիմունքները

«C++-ի հիմունքներ», հայերեն C++ ծրագրավորման լեզու ուսուցանող էլեկտրոնային գիրք։ Նախատեսված է այն մարդկանց համար, ովքեր ցանկանում են սովորել ծրագրավորել C++ միջավայրում ու անպայման չէ, որ իմանան ծրագրավորման որևէ այլ լեզու։
Գրքում ներկայացված են լեզվի հիմնական գաղափարները, տերմինների անգլերեն ներկայացումները, ինչպես նաև օրինակների փորձարկման համար անհրաժեշտ ծրագրերի օգտագործման եղանակները։
Գրքի հեղինակներն են Ռուբեն Վարդանյանը, Սուրեն Կարապետյանը և Գևորգ Հարությունյանը։
Բիսկրա (քաղաք)

Բիսկրա (արաբ․՝ بسكرة ‎‎), քաղաք, որը գտնվում է Ալժիրի հյուսիսում, համանուն վիլայեթի և շրջանի վարչական կենտրոնը։ Այն գտնվում է Ալժիրից մոտ 400 կմ հարավ-արևելք, Բատնայից 115 կմ հարավ-արևմուտք և Տուգուրտից 222 կմ դեպի հյուսիս։ Բնակչությունը 190,000 մարդ է (2005 թվականի տվյալներով)։


== Պատմություն ==

9-րդ դարում այն հողերը, որոնց վրա այսօր գտնվում է քաղաքը, նվաճվել են արաբների կողմից։ 9-րդ դարի սկզբին Բիսկրան դարձավ Զաբի կիսանկախ պետության մայրաքաղաքը։ Այնուամենայնիվ, արդեն 12-րդ դարում, այդ հողերը ընկնում են Հաֆսիդ դինաստիայի տիրապետության տակ, որը ղեկավարում է Իֆրիկիուս նահանգը։ 1552 թվականին Բիսկրան գրավվեց Օսմանյան կայսրության կողմից։ 1844-ին Բիսկրան գրավվեց ֆրանսիական զորքերի կողմից։ 1849-1851 թվականներին քաղաքում կառուցվեց միջնաբերդ։ 1849-1871 թվականներին Բիսկրան ֆրանսիական և տեղի քոչվոր ցեղերի միջև պարբերաբար մարտերի տեսարանն է։
1962 թվականին Բիսկրան դարձավ անկախ Ալժիրի մաս։


== Տնտեսություն ==
Տեղական տնտեսության հիմքը գյուղմթերքի արտադրությունն ու վերամշակումն է։ Բուսաբուծությունն իրականացվում է ոռոգման համակարգի միջոցով։ Առաջին հերթին, հիմնական նման մշակույթ են արմավը։ Նաև աճում են ցորեն, գարի, թուզ, նուռ, ծիրան և ձիթապտուղ։

Տեղական բյուջեի եկամուտներում կարևոր դեր է հանդիսանում նաև զբոսաշրջությունը։ Զբոսաշրջիկներին գրավում են, առաջին հերթին, ձմեռային շրջանում տեղական մեղմ կլիման և բուժիչ նպատակներով օգտագործվող ծծմբային աղբյուրները հոդացավի և մաշկի հիվանդությունների դեմ։


== Տրանսպորտ ==
Քաղաքը տրանսպորտային հանգույց է, որի միջով անցնում են մայրուղիներն ու երկաթուղիները։ Նաև Բիսկրում կա օդանավակայան։


== Բնակչություն ==


== Ծանոթագրություններ ==


== Արտաքին հղումներ ==
«Бискра»։ Արխիվացված է օրիգինալից 2011-05-11-ին
Էգալիեռ

Էգալիեռ (ֆր.՝ Eygalières), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 1761 մարդ, բնակչության խտությունը` 51.84 մարդ/կմ²։ Բնակավայրը զբաղեցնում է 33.97 կմ² տարածք։


== Աշխարհագրություն ==
Գտնվում է Փարիզ քաղաքից 600 կմ հարավ, Մարսել քաղաքից` 65 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1030 աշխատունակ (15-64 տարեկան)  բնակիչ, որոնցից ակտիվ էին 700-ը, իսկ ոչ ակտիվները` 330։ Ակտիվության ցուցանիշը կազմում է 68,0 %։ 700 աշխատունակ մարդկանցից աշխատել է 638 անձ (354 տղամարդ և 284 կին)։ Գործազուրկ են եղել 62 անձ (35 տղամարդ և 27 կին)։ 330 անաշխատունակներից 63-ը եղել են աշակերտներ կամ ուսանողներ, 129-ը` թոշակառուներ, իսկ 138-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արին-Բերդ

Արին-Բերդ, Արինբերդ, Արնաբերդ, Գանլի թափա, Ղանլիթափա, բլուր-հնավայր, Վանի թագավորության Էրեբունի քաղաքատեղի Երևանի Էրեբունի համայնքում։ 1879 թվականին բլրի ստորոտում հայտնաբերվեց Արին-Բերդի ուրարտական առաջին սեպագիր արձանագրությունը՝ Արգիշտի Ա-ի կողմից միջնաբերդում հացահատիկի շտեմարան կառուցելու մասին։
Արին-Բերդը 1894 թվականին ուսումնասիրել է ռուս հնագետ Ա․ Ա․ Իվանովսկին։ Պարբերական պեղումներն սկսվելեն 1952 թվականից՝ ՀԽՍՀ ԳԱ հնագիտության և ազգագրության ինստիտուտի, Մոսկվայի Պուշկինի անվան թանգարանի և ճարտարապետական հուշարձանների պահպանության և վերականգնման վարչության համատեղ արշավախմբի կողմից (ղեկավար՝ Կ․ Լ․ Հովհաննիսյան, գիտական խորհրդատու՝ Բ. Բ. Պիոտրովսկի)։


== Պատմություն ==
Արին-Բերդը հիմնադրել է ուրարտական Մենուա թագավորի որդի Արգիշտի Ա-ն մ․թ․ա․ 782 թվականին՝ որպես երկրի հյուսիսային սահմանների ռազմական հզոր բերդաքաղաք։ Արին-Բերդում են գտնվել Սարդուրի Բ-ի և Էրիմենայի որդի Ռուսա Գ-ի 23 սեպագիր արձանագրությունները, ինչպես և խեցեղեն, կնիքներ (գլանաձև, կշռաքարերի ձևի), ճարմանդներ, ապարանջաններ, ուլունքներ (ագաթե, սերդոլիկե և ապակե), նետերի բրոնզե ծայրակալներ, IV դարի Միլեթ քաղաքի արծաթե դրամներ, Աքեմենյան ժամանակաշրջանի (մ․թ․ա․ V դար) արծաթե ռիտոններ, երկաթե սանձ և այլն։ Արին-Բերդի հնագիտական նյութերի թվին են դասվում նաև այն առարկաները, որոնք գտնվել են Կարմիր-բլուրի պեղումների ժամանակ, բայց պատրաստված են եղել Արին-Բերդում (բրոնզե վահաններ, սաղավարտներ, կապարճներ, թասեր, ձիասարքի մասեր և այլն)։ 1950-1968 թվականների պեղումների ընթացքում Արին-Բերդի միջնաբերդում բացվել են շուրջ 100 սենյակ, դահլիճ, բակ, միջանցք, որոնք շրջապատված են եղել հզոր բերդապարսպով։ Այստեղ էր կառուցված Արգիշտի Ա-ի պալատը՝ «Աուսի» տաճարով, երկու ներքին բակ, մեկը 4 սյունազարդ դահլիճներ, որոնցից մեկը վիթխարի (12,5 x 39,0 մ)՝ հինգ սյունով երկայնական առանցքի և շինարարական արձանագրությամբ խարիսխների վրա։ Միջնաբերդի մյուս խոշոր կառույցը, որ հիմնադրվել է նույնպես Արգիշտի Ա-ի օրոք, Խալդի աստծո տաճարն է։ Այն փռված է լայնական ուղղությամբ, ճակատային մասում ունի աշտարակ և թեթև սյունաշար, որոնք կազմում էին ներդաշնակ միասնություն։ Պալատը և տաճարը եղել են ճոխ ձևավորված։ Նրանց պատերը զարդարված էին աշխարհիկ ու պաշտամունքային բնույթի գույնզգույն որմնանկարներով։ Աքեմենյան Իրանի տիրապետության ժամանակաշրջանում ուրարտական շենքերը վերակառուցվեցին՝ համապատասխան նոր պահանջներին, որի հետևանքով ստեղծվեցին ապադանան (դահլիճը) և կրակի տաճարը։ Երևանը, որի անվանումը ծագում է Էրեբունի անունից (Էրեբունի, Էրեվունի, Երևան), իր պատմական կյանքը սկսում է Էրեբունիի հիմնադրման տարեթվից։


== Ծանոթագրություններ ==


== Արտաքին հղումներ ==
Պատմական ակնարկ Էրեբունի քաղաքատեղիի մասին Archived 2013-09-08 at the Wayback Machine.
Վետցի

Վետցի (ռուս.՝ Ветцы), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանիլո (գետ)

Անվան այլ կիրառումների համար տե՛ս՝ Դանիլո (այլ կիրառումներ)Դանիլո (ռուս.՝ Данило), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Օսերեդ գետի ձախ ափում՝ 23 կմ հեռավորության վրա։ Գետի երկարությունը 25 կմ է, ավազանի տարածքը 372 կմ2 է։ Դանիլո ակունքը սկսվում է Դանիլո գյուղի մոտ, Պավլովսկի շրջանում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101012107000004319
Հիդրոլոգիական ուսումնասիրությունների կոդը - 107000431
Ավազանի կոդը - 05.01.01.010
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիլյանուբլա

Վիլյանուբլա (իսպ.՝ Villanubla), մունիցիպալիտետ Իսպանիայում։ Գտնվում է Վալիդոլիդ պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Մոնտես Տորսոս շրջանում։ Տարածքը կազմում է 45.36 կմ2, բնակչությունը՝ 2192 մարդ (2010 թվականի տվյալներով)։ Պրովինցիայի վարչական կենտրոնից գտնվում է 11 կմ հեռավորության վրա։
Ճապկիս

Ճապկիս, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից արևելք։
Եղել է նշանավոր հայաբնակ գյուղ։


== Բնակչություն ==
1909 թվականին ուներ միայն 4 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ջոն Քիթս

Ջոն Քիթս (անգլ.՝ John Keats, հոկտեմբերի 31, 1795(1795-10-31)[…], , Լոնդոն, Միացյալ Թագավորություն - փետրվարի 23, 1821(1821-02-23)[…], Հռոմ, Պապական մարզ), անգլիացի ռոմանտիկ բանաստեղծ։ Քիթսն իր ամենամեծ ստեղծագործությունը գրել է 23 տարեկան հասակում (annus mirabilis)։ Կյանքի վերջին տարիներին գրեթե հեռացել է գրական գործունեությունից։ Մահացել է 25 տարեկանում։
Վիկտորյան դարաշրջանում Քիթսը Մեծ Բրիտանիայի ամենահայտնի բանաստեղծն էր։ Հատկապես հիացնում էին նրա պրեռաֆայելիտները։ Տպագրվել են հանճարի ոչ միայն բանաստեղծությունները, այլ նաև նամակները։
Հեղինակել է ներբողների և սոնետների ժողովածուներ, հովվերգական, այլաբանական պոեմներ, բալլադներ, «Օթոն Մեծ» (1819) պատմական ողբերգությունը։


== Ծանոթագրություններ ==


== Գրականություն ==
Сухарев С. Краткая летопись жизни и творчества Джона Китса.
Венгерова З. А. (1890–1907)։ «Китс, Джон»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Венгерова З. А. Джон Китс // Вестник Европы. 1889, X—XI кн.
Дьяконова Н. Я. Китс и его современники. — М.: Наука, 1973. — 200, [8] с. — (Из истории мировой культуры). — 24 000 экз. (обл.)


== Արտաքին հղումներ ==

John Keatsի գործերը Գուտենբերգ նախագծում
John Keats on the British Library's Discovering Literature website
John Keats at the Poetry Foundation
Biography of Keats at poets.org
The Harvard Keats Collection at the Houghton Library, Harvard University
Keats House, Hampstead: official website
The Keats-Shelley House museum in Rome
John Keats at the National Portrait Gallery
Keats, John (1795–1821) Poet at the National Register of Archives
Mapping Keats's Progress: A Critical Chronology
Джон Китс — Библиотека Классической Литературы
Библиотека Мошкова
Малоизвестные стихи Китса
Джон Китс. Поэмы «Колпак с бубенцами», «Гиперион», «Падение Гипериона» в переводе Сергея Александровского
Письма Джона Китса
Джон Китс — биографическая справка и переводы Александра Лукьянова
Захаров Н. В. Китс Джон // Электронная энциклопедия «Мир Шекспира», 2011.
Переводы стихотворений Джона Китса
Джон Китс. Сонеты. Перевод Александра Покидова. Исполняет Василий Белоцерковский (аудио)
Պոկրովկա (գյուղ, Պոչինկովսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաուդա Կանավեզե

Վաուդա Կանավեզե  (իտալերեն՝ Vauda Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.410 մարդ (2008 թվականի տվյալներով)։ Բնակչության խտությունը՝ 201 մարդ/կմ²։ Տարածքը՝ 7 կմ²։ Փոստային ինդեքս՝ 10070։ Հեռախոսային կոդ՝ 011։
Բնակավայրի հովանավորն է համարվում Սուրբ Բերնարդ Կլերվոցին, ով ապրել ու գործել է 12-րդ դարի առաջին կեսին, մասնակցել Խաչակրաց արշավանքներին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Գլխավոր կայք։ http://www.comune.vaudacanavese.to.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լա Լիգա 1939-40

Լա Լիգա 1939-40 մրցաշրջանը սկսվել է 1939 թվականի դեկտեմբերի 3-ին և ավարտվել 1940 թվականի ապրիլի 28-ին։ Մրցաշրջանի արդյունքում հաղթել է Ատլետիկո Մադրիդը, ինչը նրա առաջին չեմպիոնությունն էր։
Մրցաշրջանին մասնակցել են հետևյալ ակումբները`


== Ակումբների տեղագրություն ==


== Եզրափակիչ աղյուսակ ==
1 Ռեալ Օվիեդոն չխաղաց այս մրցաշրջանումը քանի որ քաղաքացիական պատերազմից նրանց խաղադաշտը ավերվել էր։ Որոշվեց Օվիեդոյին թույլ տալ մասնակցելու 1940-41 մրցաշրջանին։ Այս մրցաշրջանում որոշվեց Օվիեդոյի տեղը խաղարկել Ատլետիկո Մադրիդի և Օսասունա ՖԱ-ի միջև։ Հաղթեց Ատլետիկոն։
Քանի որ Օվիեդոն արդեն որակավորվել էր 1940-41 մրցաշարին, Սեգունդա դիվիզիոնից միայն առաջին տեղ գրաված ակումբը մասնակցեց հաջորդ մրցաշրջանին։ Երկրորդ տեղ գրաված ակումբը մրցեց Սելտա Վիգոյի հետ և պարտվեց, արդյունքում Սելտա Վիգոն մնաց հաջորդ մրցաշրջանում։


== Արդյունքների աղյուսակ ==


== Պիչիչի մրցանակ ==


== Ծանոթագրություններ ==


== Արտաքին հղումներ ==
LFP վեբկայք
Դուաձեեբի (Խուլոյի շրջան)

Դուաձեեբի (վրաց.՝ დუაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Խուլոյից 4 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 409 մարդ։


== Ծանոթագրություններ ==
ItTrend.am

itTrend.am հայկական ՏՏ լրատվական, կայքը ստեղծվել է 2010 թվականին։


== Կայքի նկարագրություն ==


=== Կայքի բաժիներ ===
itTrend.am ՏՏ լրատվական կայքում նորությունները դասակարգված են հետևյալ բաժիններով։

Նորություններ - Հայաստան, աշխարհ, ինովացիա, սթարթ ափ
Տեխնո - Ծրագրեր և խաղեր, հավելվածներ, դիզայն կոդ
Ցանց - Սոցիալական, անվտագություն, լայֆ հաք, համեմատություներ
Սարքավորումներ - Համակարգչային, մոբայլ, կենցաղային տեխնիկա, համալրիչներ, հարակից պարագաներ
Զանազան - Հումոր, ֆիլմեր, հայտնիներ, բոլգ


=== Կայքի Վիճակագրություն ===
2015 թ. փետրվարի դրությամբ ըստ Քանոն վիճակագրական կայքի Հայաստանում 13-րդ ամենայցելվող կայքն է։


== Տես նաև ==
ՄեդիաՄաքս


== Ծանոթագրություններ ==
Տեմպա (գյուղ, Պյուհալեպա շրջան)

Տեմպա (էստ․՝ Tempa), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մասելյայյոկի

Մասելյայյոկի (ռուս.՝ Маселяййоки), գետ Ռուսաստանում, հոսում է Կարելական ինքնավար հանրապետությունում։ Ձախ վատկը՝ Լիվո գետն է։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000002833
Հիդրոլոգիական ուսումնասիրությունների կոդը - 102000283
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յամբաևո

Յամբաևո (ռուս.՝ Ямбаево, բաշկիրերեն՝ Ямбай), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 135 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիմնաշրջում

Հիմնաշրջում, պլանտաժ (ֆրանսերեն, լատիներեն - տնկում եմ), հատուկ գութաններով հողի խորը, մինչև 75 սմ ավելի, մշակում։ Կիրառվում է խաղողի և պտղատու այգիների, տնկարանների, անտառաշերտերի ստեղծման ժամանակ։ Ըստ գործածվող գութանների բնույթի և աշխատանքի տեխնոլոգիայի՝ տարբերում են հիմնաշրջման հետևյալ ձևերը. միաշերտ (օգտագործվում է սովորական գութան), երկշերտ կամ եռաշերտ։ Երկրորդ դեպքում հողի խորը մշակումը չի զուգակցվում առանձին շերտերի վերադասավորմամբ, քանի որ խոփի կտրած ու փխրեցրած ստորին շերտը ակոսի հատակին, իսկ վերինը շրջվում և նորից ծածկում է այն։ Հողի շերտերի փոխադարձ վերադասավորումն իրագործվում է տարբեր հարթությունների վրա տեղակայված հարկային (հիմնաշրջման) գութաններով։ Հիմնաշրջման ժամանակ հողը մաքրվում է քարերից, կոճերից, հնարավորություն է ստեղծվում ամբողջ խորությամբ հիմնաշրջված հող մտցնել օրգանական և հանքային պարարտանյութեր։
Աբդուլա Ավլոնի

Աբդուլա Ավլոնի (ռուս.՝ Авлони, Абдулла, հուլիսի 12 (24), 1874, Տաշքենդ, Թուրքեստան, Ռուսական կայսրություն - օգոստոսի 25, 1934(1934-08-25), Տաշքենդ, Ուզբեկական ԽՍՀ, ԽՍՀՄ), հայտնի ուզբեկ գրողը, որը գրել է երեխաների համար, դրամատուրգ, մանկավարժ և լուսավորիչ, որը մեծ ներդրում է ունեցել ուզբեկական ժամանակակից դպրոցի զարգացման համար։


== Կենսագրություն ==
Աբդուլա Ավլոնին ծնվել է 1878 թվականին, Տաշքենդում։ Սովորել է մեդրեսեին կից դպրոցում։
Նա ջադիդական շարժման առաջնորդներից էր, որը 19-րդ դարի վերջին տարածվել է նաև ռուս մուսուլմանների շրջանում։ Աբդուլա Ավլոնին ուզբեկ երեխաների համար նոր մեթոդական դպրոցներ ստեղծելու առաջատարներից մեկն էր։ Գրել է դասագրքեր և ձեռնարկներ այդ դպրոցների համար։
1907 թվականին հրատարակել է «Շուխրատ» ուզբեկական  թերթը։
1913 թվականի վերջին Ա. Ավլոնին Տաշքենդում կազմակերպել է Ուզբեկստանի առաջին թատերախմբերից մեկը՝ «Թուրքեստան» անունով, որը գոյատևել է մինչև 1917 թվականի փետրվար ամիսը։
Խորհրդային շրջանում նա Ուզբեկստանում կրթության ակտիվ գործիչներից մեկն էր։ Դասավանդել է, գրքեր ու պիեսներ գրել ուզբեկական թատրոնի համար։
Տաշքենդում Ուզբեկստանի ազգային համալսարանի կազմավորումից հետո անմիջապես ձևավորվել է ուզբեկերենի ուսուցման խումբ, որում ընդգրկված էր 20 մարդ։ Ա. Ավլոնին ուզբեկ մի խումբ այլ լուսավորիչների հետ դասավանդել է այնտեղ։
Աբդուլա Ավլոնին մահացել է 1934 թվականի օգոստոսի 25-ին, Տաշքենդում և թաղվել է Բոտկինյան գերեզմանատանը։
Տաշքենդում՝ «Խամիդ Օլիմջան» մետրոյի բազմաբնակարան շենքի բնակարաններից մեկում է գտնվում Աբդուլա Ավլոնիի հիշատակի սենյակը, որտեղ այն տեղափոխվել է Ավլոնիի ապրած տան փլուզումից հետո։
2013 թվականի փետրվարի 17-ին Տաշքենդում սպանվել է Աբդուլա Ավլոնիի դուստրը՝ ենթադրաբար` կողոպտման նպատակով։


== Ծանոթագրություններ ==


== Արտաքին հղումներ ==
Ուզբեկական գրականություն
Աբդուլա Ավլոնի
(6067) 1990 QR11

(6067) 1990 QR11, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 28-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,162638 ա. մ., առավելագույնը մոտենում է 2,9942 ա. մ. հեռավորության վրա և հեռանում 3,3311 ա. մ.։ Արեգակի շուրջ մեկ ամբողջական պտույտ է կատարում 2054,34 երկրային օրվա ընթացքում, իր ուղեծրով շարժվելով միջինում 0,175239 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6067) 1990 QR11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալինովիկ

Անվան այլ կիրառումների համար տե՛ս՝ Կալինովիկ (այլ կիրառումներ)Կալինովիկ (բոս․՝ Kalinovik, սերբ.՝ Калиновик / Kalinovik, խորվ.՝ Kalinovik), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Իստոչնո Սարաևո շրջանում։ Համանուն համայնքի վարչական կենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 1093 մարդ։
Համայնքի բնակչության էթնիկական կազմը՝


== Ծանոթագրություններ ==
Կարավաջոյի նկարների ցանկ

Ստորև ներկայացված են իտալացի գեղանկարիչ Կարավաջոյի նկարները։ Աշխատանքները ներկայացվել են ժամանակագրական կարգով։


== Գրականություն ==
Всеволожская С. Микеланджело да Караваджо. М., 1960
Караваджо / Дажина В. Д. // Канцелярия конфискации — Киргизы. — М. : Большая российская энциклопедия, 2009. — С. 53. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 13). — ISBN 978-5-85270-344-6.
Знамеровская Т. П. Микеланджело да Караваджо. М., 1955
Ламбер Ж. Караваджо. — М.: Taschen, 2010.
Ланди Э. Тайная жизнь великих художников. — М., 2011. — ISBN 978-5-98697-228-2
Лонги Р. Караваджо // Лонги Р. От Чимабуэ до Моранди. М., 1984
Махов А. Е. Караваджо. — М.: Молодая гвардия, 2009. — (Жизнь замечательных людей). — ISBN 978-5-235-03196-8
Микеланждело Да Караваджо: Воспоминания современников; Документы. — М.: Искусство, 1975. — 118 с.
Свидерская М. И. Караваджо: Первый современный художник. Проблемный очерк. — СПб.: Дмитрий Буланин, 2001. — 240 с. — ISBN 5-86007-208-2
Шапиро Ю. Г., Персианова О. М., Мытарева К. В., Аране Н. М. Пятьдесят кратких биографий мастеров западноевропейского искусства XIV–XIX веков. — Л.: Аврора, 1971.


== Ծանոթագրություններ ==


== Արտաքին հղումներ ==
Караваджо. Сайт о художнике Archived 2021-03-06 at the Wayback Machine.
Микеланджело Караваджо
EyeGate Караваджо Պատկերասրահ Archived 2014-02-20 at the Wayback Machine.
Найдены останки Караваджо
Караваджо. Картина Дэвид с Головой Голиафа
Ջոզեֆ Ջոն Թոմսոն

Ջոզեֆ Ջոն Թոմսոն (անգլ.՝ Joseph John "J. J." Thomson, դեկտեմբերի 18, 1856(1856-12-18)[…], Cheetham Hill, Մանչեսթեր, Միացյալ Թագավորություն - օգոստոսի 30, 1940(1940-08-30)[…], Քեմբրիջ, Անգլիա, Միացյալ Թագավորություն), մեծ բրիտանացի ֆիզիկոս, կաթոդային ճառագայթների հետազոտության հիման վրա 1897 թ. հայտնագործել է էլեկտրոնը, իսկ 1898 թ. որոշել է դրա լիցքը։ 1911 թ. մշակել է իոններն ըստ զանգվածների բաժանելու եղանակը։ Մետաղների էլեկտրոնային տեսության հիմնադիրներից է։ Ֆիզիկայի բնագավառում ստացել է Նոբելյան մրցանակ (1906)։


== Ծանոթագրություններ ==
Սամվել Վիրաբյան

Սամվել Միքայելի Վիրաբյան (հունվարի 21, 1950(1950-01-21), Կիրովական, Հայկական ԽՍՀ, ԽՍՀՄ - ապրիլի 11, 2006(2006-04-11), Ստեփանակերտ, Արցախ), խորհրդային և հայկական թատրոնի դերասան։ ՀՀ վաստակավոր արտիստ (2005)։ ԼՂՀ կառավարության Եղիշեի անվան մրցանակի դափնեկիր (2004)։


== Կենսագրություն ==
Սամվել Վիրաբյանը ծնվել է 1950 թվականի հունվարի 21-ին Կիրովական (այժմ՝ Վանաձոր) քաղաքում։ 1971 թվականին ավարտել է Կիրովականի Հ. Աբելյանի անվան դրամատիկական թատրոնին կից թատերական ստուդիան, իսկ 1976 թվականին՝ Երևանի թատերական ինստիտուտի դերասանական բաժինը։ Ավարտելուց հետո աշխատանքի է անցել Ստեփանակերտի Մ. Գորկու անվան դրամատիկական թատրոնում։
Մահացել է 2006 թվականի ապրիլի 11-ին Ստեփանակերտում։


== Դերերը թատրոնում ==


== Ծանոթագրություններ ==
Քեշ շրջան (Յուտա)

Քեշ շրջան (անգլ.՝ Cache County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 3.017 կմ² է. բնակչությունը՝ 112.656 մարդ (2010 թ. տվյալներով)։ Շրջկենտրոնն է Լոգան բնակավայրը։ Կազմավորվել է 1857 թ.։
Նիկաբ

Նիկաբ (արաբ․՝ نقاب‎‎ «ծածկոց»), մուսուլման կանանց գլխաշոր, որը ծածկում է դեմքը՝ աչքերի հատվածում նեղ բացվածքով։ Որպես կանոն, պատրաստվում է սև գույնի կտորից։
Նիկաբը տարբերվում է մուսուլման կանանց այլ գլխաշորերից, որոնք ծածկում են դեմքը, օրինակ, Միջին Ասիայում և Աֆղանստանում տարածված փարաջայից։
Դեմքը ծածկող հագուստներ կրելը կիրառվում է տարբեր պատճառներով, որոնց թվում են տեղի ավանդույթները, դեմքը ծածկելը ավազից, փոշուց, վառ լույսից (տաք երկրներում)։


== Ծանոթագրություններ ==


== Գրականություն ==
Женщина Востока в литературе и обществе. — М.: Институт востоковедения РАН, 2007. — 176 с. — 300 экз.
Fadwa El Guindi Veil: Modesty, Privacy and Resistance. — New York: Berg Publishers, 1999. — 262 p. — ISBN 1-8597-3929-6


== Արտաքին հղումներ ==
«Глава II. Одежда. Полное покрытие женщины. (Понятие о никабе)»։ Արխիվացված է օրիգինալից 2010-08-25-ին  // Праведная мусульманка. Краткая энциклопедия мусульманки / Сост. Т. А. Магомед
Մուհամմեդ Ալի Ջիննա

Մուհամմեդ Ալի Ջիննա (ուրդու՝ محمد علی جناح‎, դեկտեմբերի 25, 1876(1876-12-25)[…], (3553) Մերա, Բրիտանական Հնդկաստան, Բրիտանական կայսրություն - սեպտեմբերի 11, 1948(1948-09-11)[…], Կարաչի, Սինդ, Պակիստան), Հնդկաստանի և Պակիստանի քաղաքական գործիչ։ 1906 թվականից՝ Հնդկական ազգային կոնգրեսի (ՏԱԿ) անդամ, 1912 թվականից միաժամանակ մասնակցել է Մուսուլմանական լիգայի գործունեությանը (1934 թվականից՝ առաջնորդը)։ 1921 թվականին դուրս է եկել ՀԱԿ-ից։ Հանդես է եկել Հնդկաստանին անկախություն տալու պահանջով, սակայն նրա ամբողջ գործունեությունն ուղղված էր իսլամադավան վերնախավի շահերի պաշտպանությանը։ Ջիննան Հնդկաստանում «երկու ազգի»՝ հնդուիստների և իսլամադավանների գոյության տեսության հիմնադիրներից էր։ 1940 թվականին Ջիննայի գլխավորությամբ Մուսուլմանական լիգան առաջ է քաշել Հնդկաստանից մուսուլմանաբնակ շրջաններն անջատելու և առանձին պետություն ստեղծելու պահանջ։ Միասնական Հնդկաստանի բաժանումից (1947) հետո եղել է Պակիստանի գեներալ-նահանգապետը։
Պակիստանում Ջիննային համարում են պետության ստեղծող, կոչում են «մեծ առաջնորդ և «ազգի հայր»։


== Ծանոթագրություններ ==
Ալրոսա (ավիաընկերություն)

«ԱԼՐՈՍԱ ավիաընկերություն» ԲԸ (якут. «АЛРОСА авиахампаанньа» аахсыйалардаах холбоhуга), ռուսական ավիաընկերություն, որն իրականացնում է տարածաշրջանային փոխադրումներ Յակուտիայում, կանոնավոր և չարտերային փոխադրման Ռուսաստանում, չարտերային միջազգային փոխադրումներ ԱՊՀ , Ասիայի և Եվրոպայի երկրներ, բեռնափոխադրումներ և ավիացիոն հատուկ աշխատանքներ։ Հիմնված է Յակուտիայի Միրնի և Պոլյարնի օդանավակայաններում։
Բացի կանոնավոր և չարտերային փոխադրումներից,  ձեռնարկությունն իրականացնում է նաև օդանավակայանային գործունեություն և հանդիսանում է  այնպիսի օդանավակայանների օպերատոր, ինչպիսք են Միրնի, Պոլյարնի, Այխալ, Վիտիմ, Լենսկ, Օլենյոկ, Սասկիլախ։
.


== Նավատորմ ==
Ավիապարկը մոտ 30 տարեակն է (Ռուսաստանում ամենամեծ ցուցանիշներից մեկը)։ Տարիքը Boeing 737-800 - 13,5  


== Երթուղային ցանց ==


=== Յակուտիա ===


=== Ռուսաստանի այլ շրջաններ ===


=== Ղազախստան ===


== Պատահարներ ==
2010 թվականի սեպտեմբերի 7-ին ընկերության Տու-154 ինքնաթիռը՝ իրականացնելով ЯМ 516 Պոլյարնի  (Յակուտիա) — «Դոմոդեդովո» (Մոսկվա) չվերթը, կատարել է վթարային վայրէջք Իժմա օդանավակայանում՝ թռիչքի ժամանակ լրիվ հոսանքազրկման պատճառով։ Ինքնաթիռը դուրս է եկել թռիչքուղուց։ Ոչ մի ուղևոր և անձնակազմի անդամները չեն տուժել:Ինքնաթիռը հիմնանորոգվել և շահագործվել է մինչև 2018 թվականի սեպտեմբեր ամիսը, այնուհետեւ փոխանցվել է Նովոսիբիրսկի Տոլմաչևոյի օդանավակայանի ավիացիայի թանգարան։
2015 թվականի մարտի 24-ին «Ալրոսա» ՓԲԸ-ին պատկանող, Միրնի-նակին երթուղով պատվիրված տրանսպորտային չվերթ իրականացնող ինքնաթիռը Նյուրբինսկի լեռնահարստացման կոմբինատի Նակինի հրապարակում Ան-38-100 վայրէջք կատարելիս, տեղի է ունեցել օդանավի շարժումն թռիչքուղու կողային սահմաններից դուրս։
2017 թվականի մարտի 2-ին ընկերության Մի-8ՄՏՎ-1 ուղղաթիռը պատվիրված տրանսպորտային չվերթի կատարման ժամանակ չնախատեսված վայրէջք է կատարել Բուլունսկի շրջանում (Յակուտիա) ՝ շարժիչներից մեկի խափանման պատճառով։ Վթարի հետևանքով ուղղաթիռը զգալի վնասվածքներ է ստացել։ Անձնակազմը (3 անձ) և ուղևորները (21 անձ) չեն տուժել։


== ինչպես նաև ==
Ալրոսա-Ավիա


== Նշումներ ==
Սեյնթ Քլեր շրջան (Ալաբամա)

Անվան այլ կիրառումների համար տե՛ս՝ Ռասել շրջան (այլ կիրառումներ)Սեյնթ Քլեր (անգլ.՝ St. Clair County), ԱՄՆ Ալաբամա նահանգի շրջաններից մեկը։ Ընդհանուր տարածքը 1.637 կմ² է, բնակչության թվաքանակը՝ 83.593 (2010 թ. տվյալներով)։ Շրջանի վարչական կենտրոնները երկուսն են՝ Էշվիլը և Փել Սիթին։ Կազմավորվել է 1818 թ.։


== Ծանոթագրություններ ==
Ամելիա Յոմանս

Ամելիա Յոմանս (մարտի 29, 1842(1842-03-29), Քվեբեկ քաղաք, Քվեբեկ, Կանադա - ապրիլի 22, 1913(1913-04-22), Կալգարի, Ալբերտա, Կանադա), Կանադացի բժշկուհի և սուֆրաժիստ։ Ամելիան և իր մեծահասակ դուստր Լիլիանը առաջին կին բժիշկներն էին Մանիտոբայում։


== Վաղ կյանք և կրթություն ==
Յոմանսը ծնվել է 1842 թվականի մարտի 29-ին Քվեբեկ քաղաքում՝ Փիթեր Լե Սյուեուի և Բարբարա Դոուսոնի ընտանիքում։ Նրա հայրը եղել է պետական ծառայող։  Ստացել է մասնավոր կրթություն։ 1860 թվականի հոկտեմբերի 16-ին Քվեբեկում ամուսնացել է բժիշկ Օգաստես Ա.Յոմենսի հետ։ Նրանք ունեցել են երկու դուստր։ 
1878 թվականին Օգոստոսի մահից հետո, Ամելիա Յեոմենսը, իր դստեր՝ Լիլիանի հետ միասին, որոշել են ստանալ բժշկական կրթություն։ Քանի որ կանադական բժշկական դպրոցները չէին ընդունում կին ուսանողներ, Յեմանսն և նրա դուստրը ընդունվել են Միչիգանի համալսարանի Էն Արբոր բժշկական դպրոց։ 1883 թվականին Յոմանսը ստացել է իր աստիճանը։ Այնուհետև տեղափոխվել է Վինպեգ, որտեղ Լիլիան արդեն զբաղվում էր մանկաբարձությամբ և բժշկությամբ։ Յոմանսի երկրորդ դուստրը՝ Շառլոտը, բուժքույր դառնալուն պես՝ 1890 թվականին միացել է ընտանիքին։ 


== Կարիերա ==

Որպես բժիշկ, Յոմանս և նրա դուստրը հաճախակի բուժում էին մարմնավաճառներին, անօթևան կանանց և այլոց, որոնք գտնվում էին տեղի բանտում։ Այս փորձը դրդել է Յոմանսին գրել գրքույկ, որտեղ Ամելիան պատմել է կանանց սեռական ճանապարհով փոխանցվող հիվանդությունների մասին։ Գրքույկը թողարկվել է Woman's Christian Temperance Union կողմից։ 
Յոմանսը 1896-1897 թվականներին զբաղեցրել է Woman's Christian Temperance Union-ի նահանգային նախագահի պաշտոնը։


== Հետագա կյանքը և մահ ==
Յոմանսի դուստրը՝ Շառլոտը, 1904 թվականին աշխատանքի է անցել Կալգարիում, Շառլոտի հետ միասին Կալգարի են տեղափոխվել Ամելիան և Լիլիանը։
Ամելիա Յոմենսը մահացել է 1913 թվականի ապրիլի 22-ին Կալգարիում։


== Ծանոթագրություններ ==